《南还舍弟送至报国寺登毗卢阁遥指乡路》
明代·区大枢

丹宫还傍凤城跻，首路那堪问解携。鸿雁暂于初地集，骊驹偏向忍林嘶。

苍茫岭树孤云断，迢递关城落日低。南极朱鸢馀万里，不胜乡思晚凄凄。

作者简介：区大枢，字用环，一字元宰。高明人。益长子。明神宗万历元年（一五七三）举人。谒选得郡丞，不就。晚年令安远，转岳州通判。数月卒于官。有《振雅堂》、《廉江》、《岳阳》稿。清道光《广东通志》卷二九七、清光绪《高明县志》卷一三有传。